فرانسا پارلامئنتینده نوماییشچی‌لره قارشی سرت جزا‌لار نظرده توتان قانون لاییحه‌سینی قبول ائدیلدی. قرارا 115 "خئیر"، 18 "بیطرف" و 210 "بلی" سس وئریلیب.
لاییحه قوه‌یه مینمزدن اول فرانسا آنایاسا محکمه‌سی طرفیندن نظردن کئچیریله‌جک.
اؤلکه‌نین ایچ ایشلر ناظیری کریستوف کاستانر بو ایشین عملیات‌لارین باشلانغیجی اولدوغو ادعا‌لارینا قارشی چیخا‌راق دئییب: "آنایاسا محکمه‌سی‌نین بو قرار لاییحه‌سینی آراشدیرماسی بوتون شوبهه‌لری اورتا‌دان قال‌دیرا‌جاق".
قئید ائدک کی، حکومت ژانویه آییندا "ساری جیلیقالیلار" آکسیا‌لارین‌داکی زوراکی‌لیق حادثه‌لری‌نین قارشی‌سینی آلماق اوچون نوماییشچی‌لره سرت جزا‌لار گتیرن قانون لاییحه‌سی حاضیرلامیشدی. بونا اساساً، آکسیا‌لاردا ماسکا تاخان اعتراضچیلارا بیر ایل حبس و 15 مین یورو پول جزاسی تعیین ائدیلمیشدی. سونرا بو جزا‌لار 6 آی حبس و 7500 یورویا ائندیریلمیشدی.
یئنی قانون لاییحه‌سینده ایجازه‌سیز میتینق ائدن‌لرین و آکسیا‌لاردا شدت حادثه‌لری تؤره‌دن‌لرین دا جزالاندیریلماسی، او جمله‌دن میتینق‌لر زامانی میدانا چیخان ضررین دیری‌نین ده نوماییشچی‌لر طرفیندن اؤدنیلمه‌سی نظرده توتولور.
فرانسا حکومتی بو قرارلارلا "ساری جیلیقالیلار"ا قارشی موضعینی سرت لشدیرجگینی گؤستریر.
آوروپا شوراسی‌نین اینسان حاق‌لاری عذره کمیسیونو دونیا میاتوویچ دئییب: "بو قانون لاییحه‌سی ایفاده آزادلیغی و دینج توپلانما حقوقونو محدودلاشدیرماما‌لی‌دیر. بئله حساس وضعیت‌لرده حکومت و میللت وکیل لری محدودیت قویماق‌دان چکینمه‌یه، دیالوقا گلمه‌یه، اینسان حقوق‌لاری و آزادلیق‌لارینا حؤرمت بسلمه‌یه چاغیریرام".
